“กรณีร้องเรียนน้ำเน่าเสียในคูน้ำวิภาวดีTraffy Fondue ๒๐๒๒-๓MUFLT บริเวณศาลารอรถประจำทาง    กม. ๑๘ + ๓๐๐ ตลาดบางเขน หลักสี่   ขอชี้แจงเรื่องร้องเรียน ดังนี้ สำนักการระบายน้ำได้เข้าเก็บตัวอย่างน้ำและตรวจวัดคุณภาพน้ำบริเวณจุดที่รับการร้องเรียน เมื่อวันที่ ๒๑ พฤศจิกายน ๒๕๖๕ พบค่า DO หรือค่าออกซิเจนละลายในน้ำ ๒.๙๑ มิลลิกรัม/ลิตร ไม่พบกลิ่นเหม็น ปริมาณน้ำในคูน้ำค่อนข้างน้อย ปัญหาน้ำเน่าเสียมีสาเหตุมาจากปัญหาตะกอนสะสมและขยะที่ประชาชนทิ้งลงในคูน้ำวิภาวดี และอาคาร สถานประกอบการ บริเวณตลอดคูน้ำวิภาวดีได้ปล่อยน้ำทิ้งลงคูน้ำดังกล่าว ประกอบกับกรมทางหลวงกำลังดำเนินโครงการก่อสร้างสายพัฒนาคูน้ำริมถนนวิภาวดีรังสิต ซึ่งได้มีการปิดกั้นทางระบายน้ำทำให้สำนักการระบายน้ำ ไม่สามารถนำน้ำมาไหลเวียนได้ตามปกติ ทั้งนี้ หากโครงการของกรมทางหลวงเสร็จเรียบร้อยแล้ว สามารถดำเนินการถ่ายเทน้ำได้ตามปกติ ปัญหาดังกล่าวจะทุเลาลง”
น้ำเน่าเสียมากครับ
น้ำเน่ามาเป็น 10 ปี ไม่เกี่ยวกับการก่อสร้างเลย ก่อนก่อสร้างก็เน่าครับ ทางแก้ควรไปจัดการเรื่องลอกคูคลองนี้ แล้วก็ดูเรื่องของโรงงาน บ้านเรือนที่ทิ้งน้ำเสียลงคลองโดยตรงโดยไม่มีการบำบัด หรือการห้ามทิ้งขยะ หากใครฝ่าฝืนก็ลงโทษปรับไป ไม่ใช่มาผลักปัญหาให้กับการก่อสร้างแบบนี้ครับ